GENERALFORSAMLINGSREFERAT

År 2021, tirsdag den 27. april kl. 17:00 afholdtes ordinær generalforsamling i Gårdlauget Nørre Søgade Karreens Gårdlaug i gården beliggende Nansensgade/Turesensgade/Nørresøgade, 1368 København K

Til stede var repræsenteret følgende ejendomme:

|  |  |
| --- | --- |
| A/B Nansensgade 3-5 (Bolig administratorerne) | 2218 |
| A/B Tunahus (Cej Ejendomsadministration) | 3922 |
| Turesensgade 29 A – 29 B (City Apartment) | 1323 |
| Turesensgade 33 (City Apartment) | 1194 |
| Turesensgade 35 / Nr. Søgade 43 (DEAS) | 1746 |
|  |  |
| A/B Peblingen (Boligexperten Administration) | 3588 |
| I alt | 13991 |

der udgjorde et fordelingstal af samlet 14.876, heraf Turesensgade 35/Nr. Søgade 43 repræsenteret ved fuldmagt samt administrator repræsenteret ved adv.fm. Jibran Sarwar.

Ikke tilstede:

|  |  |
| --- | --- |
| A/B Nørre Søgade 45 (Advice Ejendomsadministration) | 885 |

Dagsorden var følgende:

1. Valg af dirigent og referent

1. Bestyrelsens beretning

1. Årsrapport

1. Forslag

1. Vedtagelse af foreløbigt budget for næste år og endeligt for indeværende

1. Valg til bestyrelsen

1. Valg af revisor

1. Eventuelt

* 1. Valg af dirigent og referent

Som dirigent og referent valgtes Jibran Sarwar.

Dirigenten takkede for valget og konstaterede at formalia er overholdt, da generalforsamlingen afholdes i henhold til bestemmelsen i vedtægternes § 16 om indkaldelse med 14 dages varsel. Da ingen protesterede mod generalforsamlingens lovlighed, erklærede dirigenten herefter med forsamlingens samtykke generalforsamlingen for lovlig varslet, indkaldt og beslutningsdygtig.

* 1. Bestyrelsens beretning

Formanden fremlagde herefter sin beretning. Beretningen var udfærdiget skriftligt og beretningen er i henhold til aftale med formanden vedhæftet nærværende referat.

Efter korte drøftelser var

Beretningen taget til efterretning

* 1. Årsrapport

Jibran Sarwar gennemgik årsrapport og noter og kunne indledningsvist konstatere, at revisionen ikke havde givet anledning til forbehold og indstilledes godkendt af revisor.

Gårdlauget har opretholdt en indtægt i form af fællesbidrag på kr. 242.322,- og afholdt udgifter på kr. 250.623,- heraf kr. 90.908,- til reparation og vedligeholdelse. Årsrapporten udviser et negativt resultat på kr. -8.301,-.

Egenkapitalen udgjorde ved regnskabsårets udgang kr. 33.061,-.

Efter gennemgang var regnskabsaflæggelsen

Godkendt af forsamlingen

* 1. Forslag

Der var ikke indkommet forslag.

1. Budget

Det udsendte budget for indeværende og næste år, blev gennemgået. Budgetterne ændres i overensstemmelse med det vedtagne forslag.

Der budgetteres i 2021 med kr. 267.768,- og 2022 med kr. 267.768,- i Gårdlaugs bidrag fra foreningernes medlemmer, hvilken indtægt disponeres til Gårdlaugets drift, hvoraf kr. 30.000,- i 2021 og kr. 32.000, - i 2022 afsættes til almindelig vedligeholdelse. Dirigenten satte budget for indeværende og næste år til afstemning, hvilket herefter var:

Enstemmigt vedtaget

1. Valg til bestyrelse

Henrik Ginge valgte at give sin bestyrelsesplads til Belinda Mistry og blive suppleant.

Nicolas Woolhead og Karina Tørnsø genopstillede uden modkandidater.

Efter valget, kunne dirigenten konstatere, at følgende var valgt til bestyrelsen:

|  |  |  |  |
| --- | --- | --- | --- |
|  |  |  |  |
|  |  |  | På valg |
| Formand: | Carsten Høymann Olsen |  | 2022 |
| Bestyrelsesmedlem | Malene Koch |  | 2022 |
| Bestyrelsesmedlem | Belinda Mistry |  | 2023 |
| Bestyrelsesmedlem | Nicholas Woolhead |  | 2023 |
| Bestyrelsesmedlem    Som suppleanter valgtes: | Karina Tørnsø |  | 2023 |
|  | Henrik Ginge |  | 2023 |
|  | Maj Rabøl Hansen |  | 2022 |

1. Valg af revisor

Revisionsfirmaet Grant Thornton blev genvalgt.

1. Eventuelt

Der blev spurgt til de to jordhøje ved trampolinen. Meningen er, at der skal gro græs på disse, men da børnene leger meget på jordhøjene, så er det ikke lykkedes endnu. Men der arbejdes på sagen og bestyrelsen vil gøre sit for at forskønne jordhøjene.

Der blev nævnt om gårdlauget vil overveje om der kunne være plads til gnaver (kaniner/marsvin) som nogle børnefamilier vil varetage. Bestyrelsen bad om at modtage et færdigarbejdet forslag inden de tager stilling til dette.

En beboer forslog at Gårdlauget indkøber sandkasse udstyr, da der oftest mangler spande mm. Når børnene er nede at lege. Bestyrelsen kigger på forslaget.

Der er ønsker om at fællesmailen bliver brugt fast. Der er enighed om at få det sat i værk.

Der bliver spurgt indtil hvad planen er for højbed kasserne, da der ikke er meget aktivitet.

Samt hvem der må bruge højbeds kasserne og om man må plante på eget initiativ.

Mulighederne for brug af kasserne blev drøftet og vil blive bragt op til det næstkommende bestyrelsesmøde.

Fredag den 7.5 bliver der afholdt koncert i gården kl. 17.00 af ca. 1 times varighed.

Da ingen i øvrigt ønskede ordet, hævede dirigenten generalforsamlingen klokken 18:10 og takkede for god ro og orden.

Dirigent og referent Formand

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Jibran Sarwar Carsten Høymann Olsen

Adv.fm.

Bilag:

Bilag 1: Formandens beretning